**PROGRAM MJERA ZA POTICANJE RJEŠAVANJA**

**STAMBENOG PITANJA**

**NA PODRUČJU OPĆINE GORNJI BOGIĆEVCI**

**-Pročišćeni tekst 2020. i 2021.g.-**

Ovim Programom mjera za poticanje rješavanja stambenog pitanja na području općine Gornji Bogićevci (u daljnjem tekstu: Program) Općina Gornji Bogićevci namjerava pomoći svom stanovništvu u rješavanju stambene problematike koja je jedan od najvećih problema, posebice kada je riječ o mladim obiteljima, ali i radi sve većeg raseljavanja za boljim uvjetima života.

Imajući u vidu sve veće migracije s područja Općine Gornji Bogićevci, kao osnovni cilj i prioritet budućeg razvoja Općine nameće se **zadržavanje postojećih i privlačenje novih stanovnika**. No za realizaciju tog cilja potrebno je omogućiti i izgradnju stambenog fonda kao i drugih javnih građevina koje prate opće potrebe stanovnika i stanovanje.

Razvoj naselja i količina površina za njihov nesmetani razvoj na prostoru Općine su vrlo povoljni. Ne postoji prostorna ograničenja koja bi usporavala ili ograničavala njihov razvoj, jer je planskom dokumentacijom osigurano dovoljno prostora za smještaj i razvoj naselja.

1. **CILJ I KORISNICI PROGRAMA**

Glavni cilj koji se želi postići ovim Programom je uspostaviti učinkovit, efikasan i operativan sustav mjera i aktivnosti koji će rezultirati poticanjem povratka, ostanka i naseljavanja stanovništva na području općine Gornji Bogićevci, a sve u svrhu demografske revitalizacije.

**Korisnici mjera i olakšica iz ovog Programa su mlade obitelji.**

**Mladom obitelji** u smislu ovog Programa, smatra se podnositelj zahtjeva, njegov bračni drug i djeca ukoliko ih imaju, pod uvjetom da podnositelj zahtjeva i njegov bračni drug, odnosno jedan od bračnih drugova, **nisu navršili 40 godina** **života prije nego je raspisan javni poziv.**

Za potrebe ovog Programa izrazi koji imaju rodno značenje odnose se jednako na muški i ženski rod.

1. **MJERE POTICANJA RJEŠAVANJA STAMBENOG PITANJA MLADIH OBITELJI**

**Mjera 1. Financijska pomoć za kupnju stambenog objekta na području Općine Gornji Bogićevci;**

Financijska pomoć se može odobriti podnositelju zahtjeva, koji kupi stambeni objekt (kuću ili stan) koji se nalazi na području Općine Gornji Bogićevci i to isključivo radi kupnje nekretnine stjecanjem vlasništva nad istom.

**Bitan preduvjet** korištenja ove mjere da podnositelj zahtjeva i njegov bračni drug te drugi članovi njihove obitelji, a koji žive u zajedničkom kućanstvu, nisu do dana raspisivanja javnog poziva, vlasnici/suvlasnici neke nekretnine (građevinskog zemljišta, stambenog ili poslovnog prostora) na području Republike Hrvatske ili da istu nisu prodali, darovali ili na bilo koji drugi način otuđili.

Podnositelj zahtjeva, koji je kupio stambeni objekt na području Općine Gornji Bogićevci i kupovinom postao njegovim vlasnikom i to **od dana objave „Javnog poziva za poticanje rješavanja stambenog pitanja mladih obitelji na području općine Gornji Bogićevci“** može ostvariti pomoć za kupnju na ime subvencije kupoprodajne cijene u iznosu od **30.000,00 kuna** na temelju valjano zaključenog kupoprodajnog ugovora uz uvjet da isti ugovor nije zaključen s članovima obitelji (srodnik po krvi u ravnoj liniji, a u pobočnoj do četvrtog stupnja) podnositelja zahtjeva i njegovog bračnog druga.

Valjanim prijaviteljem smatra se i podnositelj koji je kupovinom stambenog objekta postao suvlasnikom na kupljenoj nekretnini zajedno sa svojim bračnim drugom, u jednakim suvlasničkim udjelima. Za suvlasnički dio suvlasnik mora priložiti izjavu kojom potvrđuje da je suglasan i upoznat sa podnošenjem prijave za korištenje ove mjere.

**Prijava na ovu mjeru je moguća tijekom cijele godine dok je raspisan javni poziv ili do iskorištenja sredstava planiranih u jednoj proračunskoj godini.**

Podnositelj zahtjeva kojem je odobrena financijska pomoć/subvencija za kupnju stambenog objekta i koji je time postao Korisnikom ovog Programa mjera dužan je dostaviti dokaz o uknjižbi vlasništava u zemljišne knjige u roku 30 dana od dana zaključenja Ugovora o financijskoj pomoći /subvencija za kupnju stambenog objekta.

Općina Gornji Bogićevci zadržava pravo provjere i uvida na terenu po ovlaštenoj osobi i prije odobravanja mjere, a i nakon potpisivanja Ugovora o financiranju.

Podnositelj zahtjeva kojem je odobrena financijska pomoć/subvencija za kupnju stambenog objekta na području Općine Gornji Bogićevci i time postao Korisnikom ovog Programa, dužan je sebe i članove svoje obitelji prijaviti na adresu kupljenog stambenog objekta u roku 6 mjeseci od zaključenja kupoprodajnog ugovora te zadržati to prebivalište slijedećih 10 godina. Izuzetak od obveze zadržavanja prebivališta mogu imati djeca korisnika ukoliko se u međuvremenu osamostale ili osnuju svoje obitelji.

Podnositelj zahtjeva odnosno Korisnik ovog Programa dužan je, po učinjenom dostaviti tražene potvrde / uvjerenja o prebivalištu za sebe i članove svoje obitelji u Općinu Gornji Bogićevci.

Korisnik Programa koji je vlasnik kupljene nekretnine ili suvlasnik sa svojim bračnim drugom ne smije iz svog vlasništva otuđiti, prodati ili darovati kupljenu nekretninu za čiju kupovinu je primio financijsku pomoć/subvenciju u roku od 10 godina od dana zaključenja Ugovora o financijskoj pomoći. Ukoliko Korisnik programa otuđi nekretninu iz svog vlasništva u gore navedenom roku, Ugovor za dodjelu financijske pomoći/subvencije smatrat će se raskinuti te će Korisnik biti u obvezi izvršiti povrat dodijeljene financijske pomoći/subvencije u cjelokupnom iznosu Općini Gornji Bogićevci.

**Korisnik ovog Programa mjera dužan je prilikom potpisivanja Ugovora za dodjelu financijske pomoći / subvencije dostaviti instrument osiguranja u obliku ovjerene bjanko zadužnice na iznos koji pokriva iznos odobrene financijske pomoći/subvencije u korist Općine Gornji Bogićevci.**

Instrument osiguranja se aktivira u slučaju:

* da podnositelj zahtjeva odnosno korisnik mjere ne prijavi svoje prebivalište i prebivalište članova svoje obitelji u propisanim rokovima,
* ne izvršava ili ne izvrši obveze iz Ugovora za dodjelu financijske pomoći /subvencije,
* ukoliko podnositelj ne zadrži prebivalište u roku određenom ovim Programom,
* ukoliko podnositelj postupa protivno smislu Javnog poziva koji će se raspisati po ovom Programu,
* ukoliko podnositelj otuđi, proda ili daruje nekretninu za čiju kupovinu je primio financijsku pomoć/subvenciju u roku određenom ovim Programom,
* ukoliko podnositelj ne dostavi dokaz o uknjižbi vlasništva u zemljišne knjige u roku 30 dana od dana zaključenja Ugovora o financijskoj pomoći.

Neiskorištena bjanko zadužnica dostavljena kao instrument osiguranja vraća se po proteku 10 godina od dana od kada je Korisnik prvi puta prijavio svoje prebivalište i prebivalište članova svoje obitelji na adresi nekretnine za čiju kupovinu je primio financijsku pomoć/subvenciju i pod uvjetom urednog ispunjenja svih obveza iz Ugovora i ovog Programa.

Bjanko zadužnica će se vratiti i u slučaju kada Korisnik vrati iznos subvencije Općini Gornji Bogićevci. U tom slučaju će Općina Gornji Bogićevci izdati Korisniku potvrdu kojom se potvrđuje da je Korisnik u cijelosti vratio subvencionirani iznos.

**Potpora je jednokratna po obitelji odnosno po stambenom objektu i ne može se kombinirati s drugom mjerom iz ovog Programa, ni u ovoj, ni u narednim godinama.**

Navedeni stambeni objekti koji su kupljeni, moraju biti bez tereta (hipotekarnih tražbina, zabilježbi uzdržavanja ili bilo kojih drugih tereta koji utječu na slobodno raspolaganje istim).

Korisnici sufinanciranja ne smiju biti niti pod jednim oblikom blokade u pogledu novčanih ovrha.

Ukoliko Korisnici nakon potpisivanja Ugovora o sufinanciranju postanu ovršenici bilo na novčanim sredstvima ili postupak ovrhe bude zabilježen na nekretnini u odnosu na koju su postali korisnikom sufinanciranja, dužni su o postupku ovrhe obavijestiti Općinu Gornji Bogićevci.

**Potrebna dokumentacija koja se prilaže zahtjevu za Mjeru 1.:**

1. prijava za Mjeru 1.,

2. preslika osobne iskaznice podnositelja i bračnog druga,

3. uvjerenje nadležnog ureda za katastar o ne/posjedovanju nekretnine (prema mjestu prebivališta),

4. uvjerenje nadležnog Općinskog suda da ima/nema u vlasništvu nekretninu (prema mjestu prebivališta),

5. potvrdu nadležne Porezne uprave o prometu nekretnina za sebe i bračnog druga,

6. izvadak iz zemljišnih knjiga za stambeni objekt koji je predmet zahtjeva,

7. izjava suvlasnika (ako je primjenjivo),

8. dokaz o tome da se radi o prvoj i jedinoj nekretnini podnositelja zahtjeva i članova obitelji te da podnositelj zahtjeva ni drugi član njegove obitelji nije prodao ili na drugi način otuđio nekretninu u vlasništvu ili suvlasništvu na području RH (izjava ovjerena kod javnog bilježnika),

9. preslika ugovora o kupoprodaji stambenog objekta,

10. izjava da će se prije isplate potpore dostaviti bjanko zadužnicu,

11. izjava o promjeni prebivališta,

12. i drugu dokumentaciju za koju se ukaže potreba dostavljanja.

**Mjera 2.: Financijska pomoć za gradnju obiteljske kuće (stambeni objekt)**

Podnositelj zahtjeva, koji je vlasnik građevinskog zemljišta, a namjerava graditi obiteljsku kuću (stambeni objekt) na području Općine Gornji Bogićevci **od dana objave ''Javnog poziva za poticanje rješavanja stambenog pitanja mladih obitelji na području Općine Gornji Bogićevci''** može ostvariti pomoć za gradnju u iznosu od **30.000,00 kuna** pod uvjetom da gradnja iste nije započeta prije roka 6 mjeseci od dana objave Javnog poziva za tu tekuću godinu. Valjanim prijaviteljem smatra se i podnositelj koji je suvlasnik na nekretnini zajedno sa svojim bračnim drugom, u jednakim suvlasničkim udjelima.

Za suvlasnički dio suvlasnik mora priložiti izjavu kojom potvrđuje da je suglasan i upoznat sa podnošenjem prijave za korištenje ove mjere. Prijava na ovu mjeru je moguća tijekom cijele godine dok je raspisan javni poziv ili do iskorištenja sredstava planiranih u jednoj proračunskoj godini.

**Iznos subvencije u ovom slučaju bit će isplaćen na račun prodavatelja građevinskog materijala ili isporučitelja usluge**, te uz predočenje ponude prodavatelja građevinskog materijala ili izvršitelja usluge.

**Iznimno, bit će isplaćen na račun podnositelja zahtjeva, ako je materijal za gradnju kuće ili uslugu platio vlastitim sredstvima nakon 01.01.2021.g., a prije nego se javio na javni poziv.**

Podnositelj zahtjeva kojem je odobrena financijska pomoć/subvencija za gradnju obiteljske kuće i koji je time postao Korisnikom ovog Programa mjera, dužan je ishoditi građevinsku dozvolu za stambeni objekt na predmetnom zemljištu. **Podnositelj zahtjeva je dužan u roku 3 godine od zaključenja ugovora o financiranju završiti građevinu te sebe i članove svoje obitelji prijaviti na adresi novonastale obiteljske kuće** i zadržati to prebivalište slijedećih 10 godina.

Izuzetak od obveze zadržavanja prebivališta mogu imati djeca korisnika ukoliko se u međuvremenu osamostale ili osnuju svoje obitelji.

Za suvlasnički dio bračni drug mora uz prijavu priložiti i izjavu kojom potvrđuje da je suglasan sa predloženim radovima te da je upoznat sa podnošenjem prijave za korištenje ove mjere.

Prijava za ovu mjeru se može podnositi po raspisanom javnom pozivu tijekom tekuće godine ili do iskorištenja predviđenih sredstava za tu proračunsku godinu.

Podnositelj zahtjeva odnosno Korisnik ovog Programa dužan je, po učinjenom, dostaviti tražene potvrde/uvjerenja o prebivalištu za sebe i članove svoje obitelji u Općinu Gornji Bogićevci.

Općina Gornji Bogićevci zadržava pravo provjere i uvida na terenu po ovlaštenoj osobi i prije odobravanja mjere, a i nakon potpisivanja Ugovora o financiranju.

U Ugovoru će se navesti da je Korisnik dužan dopustiti upis zabilježbe na nekretnini za koju je iznos subvencije isplaćen.

Korisnik Programa koji je vlasnik ili suvlasnik nekretnine koja se gradi sa svojim bračnim drugom ne smije iz svog vlasništva otuđiti, prodati ili darovati izgrađenu nekretninu za čiju gradnju je primio financijsku pomoć/subvenciju u roku od 10 godina od dana od dana zaključenja Ugovora o financijskoj pomoći.

Ukoliko Korisnik programa otuđi nekretninu iz svog vlasništva u gore navedenom roku, Ugovor za dodjelu financijske pomoći/subvencije smatrat će se raskinutim te će Korisnik biti u obvezi izvršiti povrat dodijeljene financijske pomoći/subvencije u cjelokupnom iznosu Općini Gornji Bogićevci.

Korisnik ovog Programa dužan je prilikom potpisivanja Ugovora za dodjelu financijske pomoći/subvencije **dostaviti instrument osiguranja u obliku ovjerene bjanko zadužnice na iznos koji pokriva iznos odobrene financijske pomoći/subvencije, u korist Općine Gornji Bogićevci.**

Instrument osiguranja se aktivira u slučaju:

1. da podnositelj zahtjeva odnosno korisnik mjere ne prijavi svoje prebivalište i prebivalište članova svoje obitelji u propisanim rokovima,
2. ne izvršava ili ne izvrši obveze iz Ugovora za dodjelu financijske pomoći/subvencije,
3. ukoliko podnositelj ne zadrži prebivalište u roku određenom ovim Programom,
4. ukoliko podnositelj postupa protivno smislu Javnog poziva koji će se raspisati po ovom Programu,
5. ukoliko podnositelj otuđi, proda ili daruje nekretninu za čiju kupovinu je primio financijsku pomoć/subvenciju, u roku određenom ovim Programom,
6. ukoliko bilo kojom svojom radnjom koja se tiče bilo kojeg oblika raspolaganja utječe na to da drugi raspolaže navedenom nekretninom (uključujući pravo građenja, zaloga, zakupa i svih ostalih prava koja djeluju opterećujući na nekretninu).

Neiskorištena bjanko zadužnica dostavljena kao instrument osiguranja vraća se po proteku 10 godina od dana od kada je Korisnik prvi puta prijavio svoje prebivalište i prebivalište članova svoje obitelji na adresi nekretnine za čije građenje je primio financijsku pomoć/subvenciju i pod uvjetom urednog ispunjenja svih obveza iz Ugovora i ovog Programa.

Bjanko zadužnica će se vratiti i u slučaju kada Korisnik vrati iznos subvencije Općini Gornji Bogićevci. U tom slučaju će Općina Gornji Bogićevci izdati Korisniku potvrdu kojom se potvrđuje da je Korisnik u cijelosti vratio subvencionirani iznos.

**Potpora je jednokratna po obitelji odnosno po stambenom objektu i ne može se kombinirati s drugom mjerom iz ovog Programa, ni u ovoj, ni u narednim godinama.**

Na građevinskim zemljištima na kojima se planira graditi stambeni objekt, moraju biti bez tereta (hipotekarnih tražbina, zabilježbi uzdržavanja ili bilo kojih drugih tereta koji utječu na slobodno raspolaganje istim).

Korisnici sufinanciranja ne smiju biti niti pod jednim oblikom blokade u pogledu novčanih ovrha.

Ukoliko Korisnici nakon potpisivanja Ugovora o sufinanciranju postanu ovršenici bilo na novčanim sredstvima ili postupak ovrhe bude zabilježen na nekretnini u odnosu na koju su postali korisnikom sufinanciranja, dužni su o postupku ovrhe obavijestiti Općinu Gornji Bogićevci.

**Potrebna dokumentacija koja se prilaže zahtjevu za Mjeru 2.:**

1. prijava za Mjeru 2.
2. preslika osobne iskaznice podnositelja i bračnog druga,
3. potvrda bračnog statusa,
4. uvjerenje nadležnog ureda za katastar o ne/posjedovanju nekretnine (prema mjestu prebivališta),
5. uvjerenje nadležnog Općinskog suda da ima/nema u vlasništvu nekretninu (prema mjestu prebivališta)
6. potvrdu nadležne Porezne uprave o prometu nekretnina za sebe i bračnog druga
7. izvadak iz zemljišnih knjiga za građevinskog zemljište na kojem se gradi kuća koje je predmet prijave na mjeru,
8. izjava za suvlasnika (ako je primjenjivo)
9. troškovnik radova izrađen od ovlaštene osobe,
10. izjava podnositelja i njegovog bračnog druga, da se radi o prvoj i jedinoj nekretnini podnositelja zahtjeva i njegovog bračnog druga te da podnositelj zahtjeva i njegov bračni drug nije prodao ili na drugi način otuđio nekretninu iz svog vlasništva ili suvlasništva, a na području RH (izjava ovjerena kod javnog bilježnika)
11. izjava da će prije isplate potpore dostaviti bjanko zadužnicu
12. izjava o zadržavanju prebivališta,
13. potvrda projektanta o početku izrade projektne dokumentacije (sa datumom početka izrade, pečatom i potpisom projektanta),
14. i drugu dokumentaciju za koju se ukaže potreba dostavljanja

**Mjera 3. Financijska pomoć za poboljšanje kvalitete stanovanja ulaganjem u rekonstrukciju obiteljskih kuća ili stanova kojima se osigurava novi ili poboljšava postojeći stambeni prostor**

Rekonstrukcija obiteljskih kuća ili stanova u smislu ovog Programa podrazumijeva dogradnju, nadogradnju i rekonstrukciju postojećeg stambenog objekta **mlade obitelji** koja zadovoljava uvjete i kriterije za podnošenje prijave u skladu s ovim Programom.

**Rekonstrukcija odnosno dogradnja i nadogradnja je prihvatljiv trošak ako postojeći objekt prije izvedenih radova nije bio odgovarajući stan. Odgovarajućim stanom podrazumijeva se vlasništvo stambenog prostora koji je primjereno opremljen infrastrukturom (voda, kanalizacija, struja i dr.) i udovoljava higijensko – tehničkim uvjetima za zdravo stanovanje, veličine je 35 m² korisne površine stana za jednu osobu, odnosno za svaku daljnju osobu još oko 10 m².**

Podnositelj prijave za ovu mjeru dužan je dokazati da postojeći stambeni objekt prije izvedenih radova nije bio odgovarajući stan te je u tu svrhu obvezan priložiti fotografije objekta prije izvedenih radova, skicu zahvata (tlocrt građevine) sa troškovnikom koje izrađuje ovlašteni inženjer građevinarstva, a ako se povećava korisna površina stana i potvrdu o broju članova domaćinstva na adresi stambenog objekta koji je predmet prijave.

Za rekonstrukciju, dogradnju i nadogradnju primjenjuju se važeći propisi koji vrijede za gradnju, te, ako je sukladno tim propisima nužno ishoditi građevinsku dozvolu, zahtjevu se prilaže i građevinska dozvola. Ako za izvedene radove sukladno zakonu nije propisana građevinska dozvola, zahtjevu se prilaže izjava da za radove nije potrebna građevinska dozvola (potpisana i ovjerena od ovlaštenog inženjera građevinarstva).

Podnositelj prijave prilaže dokaz o plaćanju računa na rekonstrukciji, dogradnji i nadogradnji stambenog objekta za ukupni trošak radova i materijala.

Prihvatljiv trošak po ovoj mjeri su materijal i radovi na rekonstrukciji, dogradnji, nadogradnji, adaptacija i sanacija stambenog prostora i drugo u smislu poboljšanja kvalitete stanovanja.

Prihvatljiv trošak po ovoj mjeri je i povećanje energetske učinkovitosti stambenog objekta (materijal i radovi na zamjeni stolarije, krovišta, stavljanje vanjske fasade, sistem grijanja).

**Objekt na kojemu se vrši rekonstrukcija, dogradnja i nadogradnja mora biti legalan.**

Prije odobravanja korištenja sredstava u okviru ove mjere, Općina Gornji Bogićevci zadržava pravo provjere i uvida na terenu po ovlaštenoj osobi svih kriterija o kojima ovisi odobravanje potpore.

Potpora mladoj obitelji po ovoj mjeri je **u visini stvarnih troškova, a maksimalno u visini 10.000,00 kuna.**

**Potpora je jednokratna po obitelji odnosno po stambenom objektu i ne može se koristiti u kombinaciji s drugim mjerama ovoga Programa, ni u ovoj, ni u narednim godinama.**

Podnositelj zahtjeva mora biti u vlasništvu, ili suvlasništvu sa supružnikom, objekta na koji se odnosi prijava. Za suvlasnički dio mora priložiti izjavu kojom suvlasnik potvrđuje da je bio suglasan sa radovima i da je upoznat sa podnošenjem prijave za korištenje ove mjere.

Prijava za ovu mjeru se može podnositi po raspisanom javnom pozivu tijekom tekuće godine ili do iskorištenja predviđenih sredstava za tu proračunsku godinu.

Potpora se odobrava, uz opće uvjete propisane ovim Programom, ako je objekt na području Općine Gornji Bogićevci i pod uvjetom da je objekt legalan.

Korisnik mjere i njegov bračni/izvanbračni drug moraju imati prijavljeno prebivalište na adresi objekta za koji se koristi mjera i zadržati ga na toj lokaciji bez prekida najmanje 10 godina (računajući od dana isplate sufinanciranja).

Korisnik ove mjere dostavlja instrument osiguranja u obliku bjanko zadužnice u korist Općine Gornji Bogićevci na iznos koji pokriva iznos odobrene potpore uvećane za eventualne troškove prisilne naplate.

U Ugovoru će se navesti da je Korisnik dužan dopustiti upis zabilježbe na nekretnini za koju je iznos subvencije isplaćen.

Instrument osiguranja se aktivira u slučaju:

- da korisnik mjere i/ili njegov bračni/izvanbračni drug ne zadrže prebivalište na lokaciji objekta za koje je ostvareno sufinanciranje najmanje 10 godina bez prekida (računajući od dana isplate sufinanciranja).,

- korisnik mjere ne izvršava obveze iz ugovora o sufinanciranju te postupa protivno smislu ovog Programa.

- ukoliko podnositelj otuđi, proda ili daruje nekretninu za čiju kupovinu je primio financijsku pomoć/subvenciju, u roku određenom ovim Programom,

- ukoliko bilo kojom svojom radnjom koja se tiče bilo kojeg oblika raspolaganja utječe na to da drugi raspolaže navedenom nekretninom (uključujući pravo građenja, zaloga, zakupa i svih ostalih prava koja djeluju opterećujući na nekretninu).

Potrebna dokumentacija koja se prilaže prijavi:

1. Prijava za Mjeru 3,

2. Preslike osobnih iskaznica podnositelja i bračnog (izvanbračnog) druga te kopije osobnih iskaznica ili uvjerenje o prebivalištu djece

3. Dokaz bračne (izvadak iz matice vjenčanih ne stariji od 6 mjeseci) / izvanbračne zajednice (izjava o izvanbračnoj zajednici, odnosno rodni list djeteta odnosno djece - sukladno članku 11. Obiteljskog zakona, NN 103/15 i 98/19),

4. uvjerenje nadležnog ureda za katastar o ne/posjedovanju nekretnine (prema mjestu prebivališta),

5. uvjerenje nadležnog Općinskog suda da ima/nema u vlasništvu nekretninu (prema mjestu prebivališta),

6. potvrdu nadležne Porezne uprave o prometu nekretnina za sebe i bračnog druga,

7. izvadak iz zemljišnih knjiga za stambeni objekt koji je predmet zahtjeva,

8. izjava za suvlasnika (ako je primjenjivo),

9. dokaz o tome da se radi o prvoj i jedinoj nekretnini podnositelja zahtjeva i članova obitelji te da podnositelj zahtjeva ni drugi član njegove obitelji nije prodao ili na drugi način otuđio nekretninu u vlasništvu ili suvlasništvu na području RH (izjava ovjerena kod javnog bilježnika),

10. izjava da će prije isplate potpore dostaviti bjanko zadužnicu

11. preslika građevinske dozvole / akt legalnosti

12. fotografije stanja prije izvršenih radova rekonstrukcije,

13. skica zahvata sa izračunom povećanja korisne površine stana koje izrađuje ovlašteni inženjer građevinarstva, ukoliko zahvat po pravilima struke to zahtjeva (ako je primjenjivo),

14. Potvrda o broju članova domaćinstva,

15. Preslika računa kojima se dokazuju izvedeni radovi,

16. dokaz o legalnosti građevine i Izjava ovlaštenog inženjera građevinarstva (ukoliko se radi o radovima za koje nije propisana građevinska dozvola),

17. Potvrda općine Gornji Bogićevci da nema dugovanja prema općini

18. i drugu dokumentaciju za koju se ukaže potreba dostavljanja.

**Mjera 4: Financijska pomoć mladim obiteljima kojima je u tijeku otplata kredita za stjecanje PRVE nekretnine za stanovanje kupnjom ili gradnjom stambenog objekta**

Pod pojmom kredita podrazumijeva se stambeni kredit ili nenamjenski kredit ukoliko prijavitelj može dokazati da je nenamjenski kredit podignut i utrošen za kupnju, gradnju, dogradnju, nadogradnju, adaptaciju i poboljšanje uvjeta stanovanja na jedinoj nekretnini u vlasništvu ili suvlasništvu prijavitelja ili njegovog bračnog ili izvanbračnog druga.

Prihvatljiv prijavitelj je mlada obitelj koja na dan 01.01.2021. godine kredit iz prethodnoga stavka još uvijek otplaćuje, bez obzira na datum početka kredita.

Prihvatljiv dokaz nenamjenskog kredita upotrijebljenog za gradnju, dogradnju, nadogradnju, adaptaciju i poboljšanje uvjeta stanovanja je npr. da su datumi sklapanja ugovora o kreditu i datumi na računima izvedenih radova i nabave materijala ili kupoprodajnog ugovora za predmetnu nekretninu, u približnom vremenskom okviru.

Uz dokumentaciju dokazivanja svrhe nenamjenskog kredita, prijavitelj obavezno dostavlja **Izjavu ovjerenu kod javnog bilježnika da je kredit koji je predmet ove mjere financijske pomoći podignut i utrošen u gradnju, dogradnju, nadogradnju, adaptaciju i poboljšanje uvjeta stanovanja**.

Prije odobravanja korištenja sredstava u okviru ove mjere, Općina Gornji Bogićevci zadržava pravo provjere i uvida na terenu po ovlaštenoj osobi svih kriterija o kojima ovisi odobravanje potpore.

Potpora mladoj obitelji po ovoj mjeri je **10.000,00 kuna**.

**Potpora je jednokratna** po obitelji odnosno po stambenom objektu i ne može se koristiti u kombinaciji s drugim mjerama ovoga Programa ni u ovoj, ni u narednim godinama.

Objekt na koji se odnosi prijava mora biti u vlasništvu ili suvlasništvu podnositelja. Za suvlasnički dio mora priložiti izjavu kojom suvlasnik potvrđuje da je bio suglasan sa radovima i da je upoznat sa podnošenjem prijave za korištenje ove mjere.

Prijava za ovu mjeru se može podnositi po javnom pozivu do 15. prosinca tekuće godine odnosno do iskorištavanja sredstava koja su u Proračunu Općine osigurana za tu svrhu.

Potpora se odobrava, uz opće uvjete propisane ovim Programom, ako je objekt na području Općine Gornji Bogićevci i pod uvjetom da je objekt legalan.

Korisnik mjere i njegov bračni/izvanbračni drug i djeca ukoliko imaju, moraju imati prijavljeno prebivalište na adresi objekta za koji se koristi mjera i zadržati ga na toj lokaciji bez prekida najmanje 10 godina (računajući od dana isplate sufinanciranja). Izuzetak od obveze 10 godina su djeca korisnika ukoliko se u međuvremenu osamostale ili osnuju svoje obitelji.

Korisnik ove mjere dostavlja instrument osiguranja u obliku bjanko zadužnice u korist Općine Gornji Bogićevci na iznos koji pokriva iznos odobrene potpore uvećane za eventualne troškove prisilne naplate.

U Ugovoru će se navesti da je Korisnik dužan dopustiti upis zabilježbe na nekretnini za koju je iznos subvencije isplaćen.

Instrument osiguranja se aktivira u slučaju:

- da korisnik mjere i/ili njegov bračni/izvanbračni drug ne zadrže prebivalište na lokaciji objekta za koje je ostvareno sufinanciranje najmanje 10 godina bez prekida (računajući od dana isplate sufinanciranja).,

- korisnik mjere ne izvršava obveze iz ugovora o sufinanciranju te postupa protivno smislu ovog Programa.

- ukoliko podnositelj otuđi, proda ili daruje nekretninu za čiju kupovinu je primio financijsku pomoć/subvenciju, u roku određenom ovim Programom,

- ukoliko bilo kojom svojom radnjom koja se tiče bilo kojeg oblika raspolaganja utječe na to da drugi raspolaže navedenom nekretninom (uključujući pravo građenja, zaloga, zakupa i svih ostalih prava koja djeluju opterećujući na nekretninu).

Potrebna dokumentacija koja se prilaže prijavi:

1. Prijava za Mjeru 4,

2. Preslike osobnih iskaznica podnositelja i bračnog (izvanbračnog) druga te kopije osobnih iskaznica ili uvjerenje o prebivalištu djece

3. Dokaz bračne (izvadak iz matice vjenčanih ne stariji od 6 mjeseci) / izvanbračne zajednice (izjava s dokazom o izvanbračnoj zajednici, odnosno rodni list djeteta odnosno djece – sukladno članku 11. Obiteljskog zakona, NN 103/15 i 98/19),

4. uvjerenje nadležnog ureda za katastar o ne/posjedovanju nekretnine (prema mjestu prebivališta),

5. uvjerenje nadležnog Općinskog suda da ima/nema u vlasništvu nekretninu (prema mjestu prebivališta),

6. potvrdu nadležne Porezne uprave o prometu nekretnina za sebe i bračnog druga, te da nema dugovanja po osnovi poreza na promet nekretnina

7. izvadak iz zemljišnih knjiga za stambeni objekt koji je predmet zahtjeva,

8. izjava za suvlasnika (ako je primjenjivo),

9. dokaz o tome da se radi o prvoj i jedinoj nekretnini podnositelja zahtjeva i članova obitelji te da podnositelj zahtjeva ni drugi član njegove obitelji nije prodao ili na drugi način otuđio nekretninu u vlasništvu ili suvlasništvu na području RH (izjava ovjerena kod javnog bilježnika),

10. izjava da će prije isplate potpore dostaviti bjanko zadužnicu

11. preslika građevinske dozvole / akt legalnosti

12. Preslika računa kojima se dokazuju izvedeni radovi ili kupoprodajni ugovor o kupnji prve nekretnine,

13. dokaz o legalnosti građevine

14. Izjava ovjerenu kod javnog bilježnika da je kredit koji je predmet ove mjere financijske pomoći podignut i utrošen u gradnju, dogradnju, nadogradnju, adaptaciju i poboljšanje uvjeta stanovanja.

15. Potvrda općine Gornji Bogićevci da nema dugovanja prema općini

16. i drugu dokumentaciju za koju se ukaže potreba dostavljanja.

**III. POSTUPAK PODNOŠENJA PRIJAVA**

Javni poziv mladim obiteljima za dostavu prijava za korištenje mjera za pomoć pri rješavanju stambenog pitanja na području općine Gornji Bogićevci objavljuju se, za svaku proračunsku godinu i vrijedi do kraja tekuće godine ili do iskorištenja sredstava za tu proračunsku godinu te se i prijava može podnijeti tijekom tog razdoblja.

Javni poziv mora sadržavati popis dokumentacije koju prijavitelji moraju dostaviti za korištenje, uvjete koje podnositelj mora zadovoljavati da bi bio korisnik mjere.

Objavljuje se na stranicama općine [www.](http://www.)opcinagb@gmail.com i na oglasnoj ploči Općine Gornji Bogićevci.

Postupak objave javnog poziva i zaprimanja i pregleda prijava provodi Povjerenstvo za dodjelu financijske pomoći imenovano od strane Općinskog vijeća.

Povjerenstvo razmatra prijave te ukoliko ista udovoljava uvjetima javnog poziva predlaže Općinskom načelniku donošenje Odluke o prihvatljivosti. O svakom zahtjevu Odlukom odlučuje općinski načelnik.

Ugovor o dodjeli financijske pomoći/subvencije sklapa Općinski načelnik i Korisnik mjera iz ovog Programa odnosno Podnositelj zahtjeva.

Prijave i zahtjevi za isplatu sredstava koji sadrže potpunu traženu dokumentaciju i udovoljavaju propisanim kriterijima, odobravaju se i isplaćuju sukladno ovom Programu.

**IV. OSTALE ODREDBE**

Korisnicima mjera se sredstva mogu isplatiti ukoliko ne postoji dugovanje po bilo kojoj osnovi prema Općini Gornji Bogićevci.

Ukoliko prijava nije potpuna, može se podnositelja prijave pozvati da u određenom roku dopuni prijavu odnosno dostavi dokumente koji nedostaju.

Ukoliko u danom roku podnositelj ne otkloni nedostatak, njegova prijava neće se uzimati u obzir.

Sredstva se dodjeljuju redoslijedom zaprimanja zahtjeva do iskorištenja svih sredstava osiguranih u Proračunu za tu stavku.

**V. POSLJEDICE KOJE ĆE OVAJ PROGRAM PROIZVESTI**

Mjerom financije pomoći / subvencijom korisnika koji nemaju druge imovine pridonijet će se ostanku i naseljavanju stanovništva mladih i novonastalih obitelji koji svoj stambeni status mogu riješiti povoljnije. Mjerom propisanom ovim Programom utjecat će se dugoročno na uravnoteženje dobne strukture i održavanje prostorne ravnoteže stanovništva u smjeru povećanja udjela mlađeg stanovništva što bi za posljedicu imalo revitalizacije Općine Gornji Bogićevci.

**VI. PRIMJENA**

Ovaj Program stupa na snagu osmog dana od dana objave u „Službenom glasniku općine Gornji Bogićevci“.

OPĆINSKO VIJEĆE

OPĆINE GORNJI BOGIĆEVCI